
Iepirkuma Nr. RIGAZOO 2026/9-AK
Nolikuma 2.2. pielikums

Pēdējās aktualizācijas datums: 
21.04.2026. 


Iepirkuma “Uzkopšanas pakalpojumi”.
ID Nr. RIGAZOO 2026/9-AK
Tehniskā specifikācija un tehniskais piedāvājums
Iepirkuma priekšmeta 2. daļā “Baseinu mazgāšana”

Iesniedzot šo piedāvājumu _______________  (reģistrācijas numurs _____________) apliecina, ka apņemas sniegt pakalpojumu atbilstoši iepirkuma Nr. RIGAZOO 2026/9-AK Tehniskajai specifikācijai līguma projekta noteikumiem, kā arī citām Iepirkuma Nolikumā izvirzītajām prasībām, ievērojot spēkā esošos normatīvos aktus: 
Vispārīgie noteikumi

1) Pretendents nodrošina tādu tehnisko speciālistu skaitu, cik nepieciešams kvalitatīvai un efektīvai pakalpojuma nodrošināšanai saskaņā ar Darba uzdevumā noteikto.
2) Pretendenta tehniskajam personālam ir jābūt nodrošinātam ar speciālo darba apģērbu, kas apliecina pretendenta pārstāvību.
3) Pretendents nodrošina tehnisko aprīkojumu (autotransports, ja nepieciešams, instrumenti, iekārtas), kas nepieciešams jebkura no nolikuma Darba uzdevumā minētā, darba veikšanai.
4) Pretendents nodrošina mazgāšanas līdzekļus un materiālus, saskaņojot ar Pasūtītāju. Pretendents nodrošina kompetentu uzraugošo personālu, kuram ir atbilstoša izglītība un pieredze, kas veiks tehnisko speciālistu darba organizēšanu un ikdienas pakalpojuma sniegšanas kvalitātes kontroli.
5) Pretendents pakalpojumu sniegšanā nozīmē par līguma izpildi atbildīgo darbu vadītāju, kura pienākums ir:
a) reizi mēnesī sagatavot un iesniegt Pasūtītājam darbu izpildes aktu norādot pēc fakta veiktās baseinu mazgāšanas;
b) nodrošināt konstatēto trūkumu novēršanu saprātīgā termiņā, bet ne vēlāk kā 1 (vienas) dienas laikā;
c) kontrolēt un nodrošināt baseinu mazgāšanas grafika izpildi;
6) Pretendentam jābūt ieviestai darba aizsardzības sistēmai.
7) Ja darbu veikšanai tiks izmantoti pacēlāji vai teleskopiskās birstes (vai cita veida aprīkojums, kas paredz darbu veikšanu augstumā), pakalpojuma sniedzējam būs jānodrošina, ka darbu veicējiem ir derīga atļauja darbam augstumā, saskaņā ar spēkā esošajiem normatīvajiem aktiem. 
8) Visam mazgāšanas pakalpojumu sniegšanā nodarbinātajam personālam jānodrošina regulāra kvalifikācijas celšana tādu darbu veikšanā, kas saistīti ar līguma priekšmetu. Kvalifikācijas celšanas pasākumiem jāaptver apmācības par darbu augstumā, mazgāšanas metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti. 
9) Pretendentam jāgarantē, ka pakalpojuma sniegšanā izmantotie mazgāšanas līdzekļi ir sertificēti un atbilst visām Latvijas Republikas un Eiropas Savienības tiesību normām, atbilstoši epidemioloģiskajai situācijai valstī. Aizliegts pielietot jebkādus ķīmiskos tīrīšanas un dezinfekcijas līdzekļus, bez saskaņošanas ar Pasūtītāju.
10) [bookmark: _GoBack]Mazgāšanas/ķīmiskie tīrīšanas līdzekļi ir jāizvēlas un jāpielieto ievērojot ilgtspējas principu. 
11) Veicot uzkopšanas darbus, Pretendenta pakalpojuma izpildē piesaistītais personāls ievēro šādus noteikumus:
a) aizliegts uzsākt darbu un atrasties darbu izpildes vietā bez Pasūtītāja saskaņojuma. Šādas darbības var tikt veiktas tikai pēc Pasūtītāja personāla lūguma un viņa klātbūtnē;
b) aizliegts Pasūtītāja teritorijā filmēt un fotografēt darbu izpildes vietas, kā arī aizliegts Pasūtītāja teritorijā ielaist vai veikt darbības, lai šajā teritorijā iekļūtu nepiederošas personas (kas nav Pretendenta pakalpojuma izpildē piesaistītais un Pasūtītājam paziņotais uzkopšanas darbu personāls);
c) beidzot mazgāšanas darbus, uzkopšanas personālam ir jāizslēdz savas ieslēgtās elektroierīces, jāaizgriež ūdens krāni.
d) beidzot mazgāšanu, atslēgas (ja ir izsniegtas) ir jāatstāj Pasūtītāja norādītā vietā, aizliegta atslēgu iznešana no Pasūtītāja teritorijas;
e) gadījumā, ja mazgāšanas darbus paredzētajā uzkopšanas laikā nav iespējams iekļūt teritorijā vai darbus nevar veikt, jāsazinās ar Līgumā noteikto Pasūtītāja atbildīgo pārstāvi vai jāvēršas pie Pasūtītāja personāla, lai risinātu jautājumu par darbu izpildi.
12)  Izpildītājs nodrošina, ka tā Pakalpojuma izpildē piesaistītais personāls ievēro Pasūtītāja iekšējos        noteikumus un pilda Pasūtītāja norādījumus, ievēro darba aizsardzības, ugunsdrošības, elektrodrošības noteikumus un darba higiēnas prasības, kā arī Latvijas Republikā spēkā esošos normatīvos aktus, kas regulē šāda Pakalpojuma sniegšanu, un saudzīgi izturas pret Pasūtītāja īpašumu.
13) Izpildītājs nodrošina atkritumu savākšanu un iznešanu no Pasūtītāja telpām un savākto atkritumu novietošanu tam speciāli paredzētajos konteineros objektam piegulošajā teritorijā. 
14) Pakalpojumiem jāietver visas izmaksas, kas saistītas ar pakalpojuma sniegšanu, tai skaitā visas nodevas un nodokļi, izņemot pievienotās vērtības nodokli, darbaspēka izmaksas, izmaksas, kas saistītas ar instrumentiem, iekārtām, tehnisko aprīkojumu kas nepieciešams uzkopšanas pakalpojumu veikšanai, izmaksas attiecībā uz tehniskā personāla formām un ar darba drošību saistītās izmaksas, transporta izmaksas, kā arī visas citas izmaksas, kas saistītas ar komersanta komercdarbības veikšanu. 
15) Pasūtītājam, pēc nepieciešamības, ir tiesības samazināt mazgājamo baseinu apjomu, atbilstoši proporcionāli samazinot arī paredzamo līguma atlīdzības apmēru. 

[bookmark: _Hlk191064099]Specifiskie noteikumi 

1.1. Baseinu mazgāšanas pakalpojums sevī ietver baseinu mazgāšanu sekojošās ekspozīcijās:
1.1.1. Roņu baseins (2gab.).
1.1.2. Pelikānu baseins (1gab.).
1.1.3. Tīģeru baseins (1gab.).
1.1.4. Kapibaru baseins (3gab.).
1.1.5. Tapīru baseins (1gab.).
1.1.6. Nīlzirgu baseins (2gab.).
1.2. Pakalpojumu sniegšanas vieta: Meža prospekts 1, Rīga, Rīgas Nacionālā zooloģiskā dārza teritorijā. 
1.3. Baseinu mazgāšanas pakalpojuma prasības:
1.3.1. Mazgāšana veicama pēc grafika (P, O, T, C, Pk) noteiktos laikos; (tiks iesniegts noteikts darba grafiks).
1.3.2. Mazgāšana notiek ar augstspiediena mazgātāju bez ķīmijām vai citiem mazgāšanas līdzekļiem.
1.3.3. Darbi sevī ietver baseina gultnes iztīrīšanu pēc ūdens nolaišanas (lapas, skujas utt.), mazgāšanu un pēc mazgāšanas tīrīšanu.
1.4. Pakalpojumu apjoms, kopējā baseinu platība un mazgāšanas regularitāte norādīta pievienotajā failā “Baseinu mazgāšana” (nolikuma Pielikums Nr.2.2.1.).  


Pielikumā (tehniskajam piedāvājumam nav jāpievieno):
1. Darbu apjomi baseinu mazgāšanas pakalpojumiem (Pielikums Nr.2.2.1.).


Vieta un datums: _______________

______________________
______________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts

